
1. október 2026
Divízia Adhesive Technologies rozširuje svoje portfólio o atraktívny segment špecializovaných povrchových úprav 
[bookmark: _Hlk214894873]Spoločnosť Henkel úspešne dokončila akvizíciu spoločnosti Stahl, špecialistu na povrchové úpravy

Düsseldorf – Spoločnosť Henkel úspešne dokončila akvizíciu holandskej skupiny Stahl („Stahl“), globálneho hráča v oblasti vysokovýkonných špecializovaných povrchových úprav pre flexibilné materiály. Po splnení všetkých podmienok uzavretia transakcie vrátane potrebných regulačných schválení sa spoločnosť Stahl od 1. októbra 2026 stala plnohodnotnou súčasťou koncernu Henkel.

Spoločnosť Stahl poskytuje riešenia popredným značkám v segmentoch mobility, módy a životného štýlu, luxusného tovaru a obalov na celom svete. Jej portfólio zahŕňa riešenia na povrchovú úpravu kože, funkčné povrchové úpravy a povrchové úpravy obalov navrhnuté na dosahovanie jedinečných úžitkových vlastností a špičkového používateľského zážitku. Spoločnosť Stahl zamestnáva približne 1 800 ľudí na celom svete a vo finančnom roku 2025 dosiahla upravený obrat vo výške 725 miliónov eur.

„Úspešné dokončenie akvizície spoločnosti Stahl predstavuje ďalší významný míľnik v realizácii našej agendy zmysluplného rastu a v posilňovaní obchodnej divízie Adhesive Technologies spoločnosti Henkel. Vstupom do vysoko atraktívnej príbuznej kategórie špecializovaných povrchových úprav otvárame nové príležitosti rastu a rozširujeme naše technologické portfólio o produkty pre existujúce aj nové koncové trhy. Spolu so spoločnosťami ATP Adhesive Systems a Wetherby Laroc sme tento rok úspešne dokončili tri transakcie v obchodnej divízii Adhesive Technologies. Tieto transakcie prinášajú približne jednu miliardu eur kumulovaného obratu a vytvárajú základ pre ďalší ziskový rast,“ uviedol predseda predstavenstva spoločnosti Henkel Carsten Knobel.

„Kapitálovo nenáročný obchodný model spoločnosti Stahl založený na odborných poznatkoch a službách, v kombinácii s vysokou mierou prispôsobenia riešení a dôrazom na udržateľnosť, predstavuje veľmi atraktívne strategické doplnenie nášho podnikania. Spojením líderských kompetencií spoločnosti Stahl v oblasti špecializovaných povrchových úprav s globálnou expertízou spoločnosti Henkel v oblasti lepidiel vytvárame komplexnejšiu platformu riešení, ktorá zákazníkom pomôže rýchlejšie inovovať a napĺňať ich ciele v oblasti udržateľnosti. Veľmi nás teší, že môžeme privítať našich nových kolegov v tíme Adhesive Technologies a spoločne rozvíjať ďalšie obchodné príležitosti,“ uviedol Mark Dorn, výkonný viceprezident zodpovedný za obchodnú divíziu Adhesive Technologies spoločnosti Henkel.

Tento dokument obsahuje stanoviská týkajúce sa budúceho obchodného vývoja, finančných výsledkov a ďalších udalostí alebo skutočností relevantných pre spoločnosť Henkel z pohľadu budúceho rozvoja, ktoré môžu predstavovať stanoviská týkajúce sa budúceho vývoja. Stanoviská týkajúce sa budúceho vývoja charakterizuje použitie takých slovných zvratov ako „očakávať“, „zamýšľať“, „plánovať“, „predpokladať“, „domnievať sa“, „odhadovať“ a podobných výrazov. Takéto stanoviská sa opierajú o aktuálne odhady a predpoklady vypracované manažmentom spoločnosti Henkel AG & Co. KGaA. Tieto stanoviská nemožno chápať ako akúkoľvek záruku, že sa uvedené očakávania naplnia. Budúca výkonnosť, ako aj reálne dosiahnuté výsledky spoločnosti Henkel AG & Co. KGaA a jej pridružených spoločností závisia od celého radu rizikových faktorov a neistôt, a preto sa môžu podstatne odkláňať od výhľadových stanovísk (tak negatívne, ako aj pozitívne). Na mnohé z nich spoločnosť Henkel nemá priamy dosah a vopred ich nie je možné presne odhadnúť, ako napríklad, aké bude ekonomické prostredie v budúcnosti a aké budú kroky konkurentov a iných subjektov pôsobiacich na trhu. Spoločnosť Henkel neplánuje aktualizovať stanoviská týkajúce sa budúceho vývoja ani sa k ich aktualizácii nezaväzuje.

Tento dokument obsahuje doplňujúce finančné ukazovatele, ktoré nie sú jednoznačne definované v platnom rámci finančného výkazníctva a predstavujú alebo môžu predstavovať alternatívne ukazovatele finančnej výkonnosti. Tieto doplňujúce finančné ukazovatele by sa nemali posudzovať izolovane ani ako náhrada za ukazovatele čistých aktív a finančnej pozície spoločnosti Henkel alebo výsledky podnikania, ktoré sú v súlade s platným rámcom finančného výkazníctva prezentované v konsolidovanej účtovnej závierke spoločnosti. Iné spoločnosti, ktoré vykazujú alebo uvádzajú alternatívne ukazovatele výkonnosti s podobnými názvami, môžu počítať ich hodnoty odlišne.

Tento dokument slúži výlučne na informačné účely a nepredstavuje investičné poradenstvo, ponuku na predaj ani výzvu na predloženie ponuky na kúpu akýchkoľvek cenných papierov.


O spoločnosti Henkel
Spoločnosť Henkel so svojimi značkami, inováciami a technológiami zastáva vedúce pozície na svetových trhoch v priemyselnom aj spotrebiteľskom segmente. Divízia Adhesive Technologies je globálnym lídrom na trhu lepidiel, tmelov a povrchových úprav. Prostredníctvom divízie Consumer Brands spoločnosť zastáva vedúce pozície najmä v oblastiach pracích a čistiacich prostriedkov pre domácnosť a vlasovej kozmetiky na mnohých trhoch a v rôznych kategóriách po celom svete. Tri najsilnejšie značky spoločnosti sú Loctite, Persil a Schwarzkopf. V hospodárskom roku 2025 spoločnosť Henkel vykázala tržby vo výške približne 20,5 miliardy eur a upravený prevádzkový zisk približne 3,0 miliardy eur. Prioritné akcie spoločnosti Henkel sú kótované v nemeckom akciovom indexe DAX. Udržateľnosť má v spoločnosti Henkel dlhú tradíciu a firma má jasne definovanú stratégiu udržateľnosti s konkrétnymi cieľmi. Spoločnosť Henkel bola založená v roku 1876 a dnes zamestnáva rozmanitý tím približne 50 000 ľudí na celom svete – spojených silnou firemnou kultúrou, spoločnými hodnotami a spoločným poslaním: „Priekopníci srdcom pre dobro budúcich generácií.“ Viac informácií nájdete na www.henkel.com
Fotografický materiál je k dispozícii na www.henkel.com/press


O spoločnosti Henkel Slovensko
HENKEL SLOVENSKO spol. s r. o. pôsobí na slovenskom trhu od roku 1991 a zastrešuje obe obchodné divízie spoločnosti – Henkel Consumer Brands a Henkel Adhesive Technologies. Významnou súčasťou je aj GBS+ Bratislava – najväčšia expertná pobočka skupiny Henkel na svete. Od svojho založenia v roku 2006 poskytuje služby naprieč Európou a ďalšími regiónmi vo viac ako 30 jazykoch a zamestnáva vyše 1 800 odborníkov. Spolu s lokálnym obchodným zastúpením, ktoré ponúka viac než 50 značiek, má Henkel na Slovensku viac ako 2 000 zamestnancov. Spoločnosť je deväť rokov po sebe ocenená titulom Najzamestnávateľ v kategórii Centrá zdieľaných služieb. Taktiež získala množstvo uznaní za svoj prístup k diverzite, rovnosti a inklúzii, udržateľnosti, starostlivosti o zdravie zamestnancov a inovatívnej komunikácii. Viac informácií nájdete na stránke www.henkel.sk.

Kontakt  
Zuzana Kaňuchová						
Riaditeľka korporátnej komunikácie	CEE		

Telefón: +421 917 160 597			
E-mail:  zuzana.kanuchova@henkel.com

